EkBass/fiwiki-20250220-pages-articles huggingface dataset:
Alankomaiden vaakuna

Alankomaiden vaakuna on Alankomaissa käytetty kansallinen tunnus, joka sai nykyisen muotonsa vuonna 1907. Se koostuu kahdesta leijonasta, jotka kannattelevat kilpeä, joka on sininen kultaisilla neilikumioilla. Myös kilvessä on leijona, ja kilven päällä on kuninkaan kruunu. Kilven alla olevassa nauhassa on valtion virallinen tunnuslause: "Minä tulen ylläpitämään ()". Vaakunan historian voidaan katsoa ulottuneen vuoteen 1815, jolloin Alankomaiden Vilhelm I:stä tuli kuningas Wienin kongressin jälkeen. == Lähteet == * Luokka:Valtioiden vaakunat
Ikaalisten kirkko

Ikaalisten kirkko, joka tunnetaan myös Fredrika Sofian kirkkona, on ilmeisesti järjestyksessään paikkakunnan kolmas kirkko Viitattu 31.7.2014. Ikaalisten ensimmäinen kirkko lienee ollut 1400-luvun lopulla valmistunut puukirkko ja toinen rakennettiin seurakunnan itsenäistyessä vuonna 1641. Nykyinen kirkkorakennus rakennettiin Tukholman Kuninkaallisen Yli-intendentinkonttorin arkkitehti Thure G. Wennbergin vuonna 1788 laatiman suunnitelmien pohjalta puusta. Kuningas Kustaa III hyväksyi piirroksen samana vuonna. Kirkko valmistui 1801. Edellinen, puinen pitkäkirkko, joka sijaitsi nykyisen hautausmaan länsireunassa, rakennettiin 1640-luvulla ja purettiin huonokuntoisena 1824. Sen hirret myytiin huutokaupalla neljän vuoden päästä. Kirkon rakentamisesta vastasi tunnettu ilmajokelainen kirkonrakentaja Salomon Köhlström. Silloinen kirkkoherra Henrik Bergroth vihki kirkon käyttöön 4. elokuuta 1801. Kirkko oli maalattu alkujaan vuonna 1816 punaiseksi, mutta kahdenkymmenen vuoden päästä sen väri vaihdettiin keltaiseksi. Kirkko on sisäviisteinen ristikirkko, jonka itä-länsisuuntainen pääsakara on selvästi poikkisakaraa pidempi. Kirkkoa uudistettiin perusteellisesti Turun lääninarkkitehdin V. Th. Chiewitzin toimesta vuosina 1859–1860, jolloin mm. rakennettiin uusi kellotapuli sekä sakaroiden leikkauskohtaan kirkon harjalle suuri suorakulmainen ja telttakattoinen lyhtyrakennelma. Kattoa myös kohotettiin. Töitä johti puuseppämestari Johan Stenman. Kamiinat asennettiin kirkkoon 1904. Uusi perinpohjainen korjaus toteutui vuonna 1933 Kauno S. Kallion suunnitelmien mukaan. Kirkon jokaisen sakaran seinäpintaa jakaa kaksi pyörökaarista ikkunaa. Niiden välisissä nurkkaviisteissä on myös kolmas samanlainen ikkuna. Kirkon sisäkatteena on puinen holvaus ja keskustassa neljän pylvään kannattelemana lyhdyn valoaukko. Kirkon alttaritauluna on Berndt Godenhjelmin maalaama Kristuksen kirkastuminen vuodelta 1874. Kirkon nykyinen saarnastuoli on peräisin 1930-luvulta. Kellotapulin alakerrassa on varastoituna myös tätä vanhempi 1700-luvulta peräisin oleva maljan muotoinen saarnastuoli. Kirkon välittömässä läheisyydessä, tien toisella puolella on Chiewitzin piirrosten pohjalta vuonna 1861 rakennettu kellotapuli, jossa on kolme kelloa. Nykyistä edeltävä tapulirakennus purettiin 1850-luvulla. ==Kuvia== Tiedosto:Ikaalisten kirkon kellotapuli.JPG|Kellotapuli Tiedosto:Ikaalinen sh 2012.JPG|Sankarihaudat 1918, 1939–1945 Isänmaan puolesta kaatuneille Tiedosto:Vanha tapuli.jpg|Luonnos vanhasta kellotapulista. ==Lähteet== == Aiheesta muualla == * Ikaalisten kirkko * Kirkko Luokka:Pirkanmaan kirkkorakennukset Luokka:Suomen puiset sisäviisteiset ristikirkot Luokka:Rahkola Luokka:Suomen 1800-vuosikymmenellä rakennetut kirkot
Triatsiinit

Triatsiinit ovat orgaanisia yhdisteitä, joiden empiirinen kaava on C3H3N3. Triatsiinilla on kolme eri isomeerista muotoa. *1,2,3-triatsiini, CAS-numero 289-96-3 *1,2,4-triatsiini, CAS-numero 290-38-0 *1,3,5-triatsiini, CAS-numero 290-87-9 == Rakenne == Triatsiinirakenne on bentseenin kaltainen heterosyklinen rengas, jossa on kolme typpiatomia ja kolme hiiliatomia. Triatsiinin kolme isomeeria eroavat toisistaan typpiatomien sijoittumisen perusteella. Muita aromaattisia heterosyklisiä typpiyhdisteitä ovat pyridiinit (1 typpiatomi renkaassa), diatsiinit (2 typpiatomia) ja tetratsiinit (4 typpiatomia). Triatsiinit ovat heikompia emäksiä kuin pyridiinit. == Käyttö == Tunnetuin 1,3,5-triatsiinijohdannainen on hartsin valmistuksessa käytettävä melamiini, jossa on kolme aminosubstituenttia (–NH2). Toinen hartsin valmistuksessa laajalti käytössä oleva triatsiini on bentsoguanamiini. Triatsiiniyhdisteitä, kuten 2,4,6-trikloori-1,3,5-triatsiinia eli syanuurikloridia, käytetään usein kasvimyrkkyinä. Klooria sisältäviä triatsiineja käytetään vaatteiden värjäyksessä. == Reaktiot == Vaikka triatsiinit ovat aromaattisia yhdisteitä, niiden resonanssienergia on paljon matalampi kuin bentseenillä. Yhdisteillä tapahtuu useammin nukleofiilistä kuin elektrofiilistä aromaattista substituutiota. 2,4,6-trikloori-1,3,5-triatsiini voidaan hydrolysoida helposti syanuurihapoksi kuumentamalla sitä vedessä korkeassa lämpötilassa. 2,4,6-trisfenoksi-1,3,5-triatsiini reagoi alifaattisten amiinien kanssa aminolyysissä. == Katso myös == *Diatsiinit *Tetratsiinit == Aiheesta muualla == *PubChem: 1,2,3-Triazine *PubChem: 1,2,4-Triazine *PubChem: 1,3,5-Triazine Luokka:Aromaattiset heterosykliset typpiyhdisteet
Kymen Sanomat

Kymen Sanomat (lyh. KySa) on Kotkan ja Haminan seudulla seitsemän kertaa viikossa ilmestyvä sitoutumaton sanomalehti. Lehden julkaisija on ollut Kaakon Viestintä Oy vuoden 2015 alusta alkaen. Kymen Sanomien päälevikkialue on eteläinen Kymenlaakso eli Kotkan–Haminan seutukunta. Vuonna 2020 painetun lehden levikki oli noin 10 600 ja lukijamäärä noin 30 000. == Historia == Nykyinen Kymen Sanomat on syntynyt kolmen sanomalehden fuusiona. Kotkassa ilmestyneet vuonna 1902 perustettu Etelä-Suomi ja 1905 perustettu Eteenpäin (jatkaja Viikko-Eteenpäin) yhdistyivät vuodenvaihteessa 1989 sitoutumattomaksi Kotkan Sanomiksi. Vuonna 1991 Kotkan Sanomiin yhdistyi puolestaan Haminassa ilmestynyt keskustalainen Kymen Sanomat. Lehden nimeksi vaihdettiin tässä yhteydessä Kymen Sanomat, ja tästä liitoksesta syntyneen Kymen Sanomien ensimmäinen numero ilmestyi 30. syyskuuta 1991. Eteenpäin ja Etelä-Suomen yhdistyessä 1989 ne olivat levikiltään lähes yhtä suuria. Johtava lehti oli Eteenpäin, jonka levikki oli noin 20 000, kun taas Etelä-Suomella se oli vajaa 17 000. Etelä-Suomi oli puoluekannaltaan kokoomuslainen vuoteen 1964 saakka ja sen jälkeen sitoutumaton. Vuodesta 1984 Etelä-Suomi oli kuulunut Kouvolan Sanomien omistukseen ja lehteä painettiin Kouvolassa. Eteenpäin taas oli sosiaalidemokraattinen. Sanoma Lehtimedian maakuntalehdet Kymen Sanomat, Kouvolan Sanomat ja Etelä-Saimaa siirtyivät tabloidi-kokoon 9. huhtikuuta 2013. Kymen Sanomat siirtyi huhtikuussa 2014 tehdyn esisopimuksen toteutuessa Sanoman omistuksesta Länsi-Savo-konserniin, kun Sanoma Lehtimedia Oy:stä, Sanoman painoyhtiöistä Saimaan Lehtipaino Oy:stä ja Lehtikanta Oy:stä ja Länsi-Savon omistamasta Etelä-Savon Viestintä Oy:stä koottiin yksi yhtiö. Aluksi Sanoman omistus yhtiöstä on 49 prosenttia, mutta viiden vuoden kuluttua yhtiö siirtyy kokonaan Länsi-Savolle. Huhtikuussa 2019 lehteä julkaiseva Kaakon Viestintä Oy siirtyi Keskisuomalainen-konsernin omistukseen. == Liitteet == Kymen Sanomissa ilmestyi tiistaisin vuosina 1998–2009 Seepra- liite. Se oli Etelä-Saimaan, Kouvolan Sanomien ja Kymen Sanomien yhteinen viikkolehti. Seepra keskittyi viihteeseen ja DVD-, elokuva- ja levyarvosteluihin. Lehdessä oli mukana myös viikon televisio-ohjelmatiedot. Seepran lopettamisesta ilmoitettiin 12. tammikuuta 2009. Lehden julkaiseminen tabloid-liitteenä lopetettiin ja Seepran viimeinen numero ilmestyi 27. tammikuuta 2009. Lopettamisen syyksi kerrottiin, että Seepra ei ollut täyttänyt siihen liitettyjä odotuksia. Lehden materiaalia on siirretty julkaistavaksi päälehteen. == Levikki == Kymen Sanomien levikki on ollut laskussa ainakin 1990-luvun alusta lähtien. Vielä vuonna 1992 Kymen Sanomien levikki oli 32 268 kappaletta, vuonna 2000 se oli laskenut 27 408 kappaleeseen. Levikki on laskenut hiljaisesti koko 2000-luvun ajan ja vuonna 2008 se lopulta alitti 25 000 kappaleen rajan. Vuonna 2013 Kymen Sanomien levikki painui alle 20 000 kappaleen. == Lähteet == == Aiheesta muualla == * Kymen Sanomien verkkosivut Luokka:Kotkan media Luokka:Suomalaiset sanomalehdet
Melamiini

Melamiini on orgaaninen emäs (pKa = 8,95http://www.wernerblank.com/pdfiles/paper15.pdf), jonka kemiallinen kaava on C3H6N6. Sitä käytetään formaldehydiin yhdistämällä pääasiassa melamiinihartsin valmistukseen, ja siitä saadaan kestävää kertamuovia. Tätä muovia käytetään muun muassa keittiötarvikkeissa ja astioissa. Melamiinia käytetään laminaattina ja siitä valmistetaan valkotauluja. ==Valmistus== Melamiinia valmistetaan ureasta. : 6 (NH2)2CO → C3H6N6 \+ 6 NH3 \+ 3 CO2 Urea hajoaa ensin isosyaanihapoksi endotermisessä reaktiossa (NH2)2CO → HCNO + NH3. Sen jälkeen syaanihappo polymerisoituu muodostaen melamiinia ja hiilidioksidia: 6 HCNO → C3H6N6 \+ 3 CO2. Toinen reaktio on eksoterminen, ja lopullinen prosessi endoterminen. ==Melamiini elintarvikkeissa== Vuonna 2007 Yhdysvalloissa kuoli 1 500 kissaa ja koiraa Kiinassa vehnägluteenista valmistettuun melamiinia sisältäneeseen lemmikkiruokaan.Yli 6 000 lasta sairastunut Kiinan maitojauheskandaalissa, Helsingin Sanomat 16.9.2008 B7http://www.mtv3.fi/uutiset/kotimaa.shtml/arkistot/kotimaa/2008/09/719006 Vuonna 2008 Kiinan elintarvikevirasto löysi melamiinia Marsin valmistamista M&M;’s -makeisista ja Snickers-minipatukoista sekä Nestlén valmistamista KitKat-patukoista. Tämän seurauksena tuotteet vedettiin myynnistä Kiinan lisäksi myös Etelä- Koreassa.http://yle.fi/uutiset/myos_marsin_ja_nestlen_suklaista_loytynyt_haitallista_melamiinia/6113863 ===Kiinan maitojauheskandaali 2008=== Kiinassa vauvoille syötettävässä Sanlu Groupin valmistamassa maitojauheessa havaittiin elokuussa 2008 melamiinia. Lisäksi melamiinia löytyi Arlan maitojauheista, ja tiedon tultua ilmi Arla lopetti äidinmaitokorvikkeiden valmistamisen Kiinassa. Melamiininen maitojauhe meni pääasiassa Kiinaan, mutta myös pienen erän verran Taiwanille. Melamiini aiheutti munuaiskivien muodostumisen äidinmaidonkorviketta saaneille lapsille. Yli 300 000 kiinalaislasta sairastui maitojauheen vuoksi. Neljä lasta kuoli melamiinimyrkytykseen. http://www.hs.fi/ulkomaat/artikkeli/Kiinan+maitoskandaali+paisuu+yh%C3%A4/1135239642610 http://yle.fi/uutiset/uutisvuosi_2008/2008/12/kiinan_melamiiniskandaali_saikaytti_kuluttajia_ympari_maailmaa_452678.html Melamiinia löydettiin 22 valmistajan maitopulveria sisältävästä äidinmaidonkorvikkeesta ja 77 tuotemerkistä.http://fi.yle.mobi/uutiset/ulkomaat/ns-yduu-101751 Melamiinia sisältäviä maitotuotteita oli viety myös moniin kehitysmaihin sekä erityishallintoalue Hongkongiin, jossa tiettävästi ainakin yksi kolmevuotias tyttö kärsi melamiinin aiheuttamista munuaiskivistä.http://fi.yle.mobi/uutiset/ulkomaat/ns-yduu-102174 === Melamiini maitojauheessa Yhdysvalloissa 2008 === Melamiinia on löydetty 2008 elintarvikkeista myös Yhdysvalloissa Nestlén ja Bristol-Myers Squibbin äidinmaidonkorvikkeesta.http://fi.yle.mobi/uutiset/ulkomaat/ns-yduu-108898 == Katso myös == *Triatsiinit *Melaniini == Lähteet == == Aiheesta muualla == * *PubChem: Melamine *Human Metabolome Database (HMDB): Melamine *Toxin and Toxin Target Database (T3DB): Melamine *Inchem: Melamine CAS N°: 108-78-1 pdf Luokka:Amiinit Luokka:Heterosykliset typpiyhdisteet Luokka:Seulonnan keskeiset artikkelit
Johannes I (paavi)

Johannes I (n. 470–18. toukokuuta 526) oli paavina 13. elokuuta 523 – 18. toukokuuta 526.Hanska 2005: 317 Hän oli kotoisin Toscanasta,The Book of Saints: 305 ja nousi paavin istuimelle vasta hyvin vanhana ja hauraana. Teoderik Suuri, Ostrogoottien kuningas hallitsi Italiaa asuen Ravennassa. Teoderik epäili paavin vehkeilevän Bysantin keisari Justinus I:n kanssa, ja heitätti hänet tyrmään, jossa paavi kuoli nälkään ja hoidon puutteeseen. ==Lähteet== * * ===Viitteet=== Luokka:Italialaiset pyhimykset Luokka:Paavit Luokka:470-luvulla syntyneet Luokka:Vuonna 526 kuolleet
Triarii

Triarii (lat.; yks. triarius) olivat Rooman tasavallanaikaisen armeijan kolmas standardirivistö. Tiukan paikan tullen nuoremmat hastati- ja principes- rivistöt vetäytyivät triarii-rivistön luo, jolloin oli mahdollista yrittää vastahyökkäystä tai turvata Rooman joukkojen turvallinen vetäytyminen. Triarii-yksikön upseerius oli kunnia-asia; rivistö muodostui legioonan parhaista ja yleensä vanhimmista joukoista. Triarii-sotilailla oli parempi palkka ja he saivat pitkille marsseille hevosen. Triariukset jaoteltiin kymmeneen 160-miehen vahvuiseen manipuliin, jotka taas koostuivat kahdesta centurion komentamasta, 80 miehen vahvuisesta centuriasta. Joissain tapauksissa triariukset jaettiin vain kymmeneen 120 miehen vahvuiseen manipuliin, joka vastasi yhtä hastati- tai principes-centuriaa. Triariukset olivat Rooman armeijoiden veteraaneja ja tämä kokemus teki heistä täydellisiä joukkoja tukemaan nuorempia rivistöjä. Triariusten varustus koostui yleisesti joko lorica hamata-tyyppisestä rengaspanssarista tai kreikkalaistyylisestä pronssisesta rintapanssarista, scutum-tyypin kilvestä, työntökeihäästä ja gladius-miekasta. == Lähteet == Luokka:Rooman sotahistoria
Hastati

Hastati (lat.; yks. hastatus. Nimitys johtuu latinan sanasta hasta = keihäs; hastatus = keihäällä varustettu) olivat Rooman tasavallanaikaisen armeijan ensimmäinen, nuorin ja köyhin rivistö. Heidän tehtävänään oli aloittaa lähitaistelu vihollisen kanssa ja väsyttyään vaihtaa paikkaa seuraavan principes-rivistön kanssa. Hastatuksen varustuksena oli normaali kypärä (yleisimmin montefortino-tyypin), rinnalle kiinnitetty pectorale- (sydämen suojelija) metallilevy sekä pilum-tyypin heittokeihäs ja gladius-miekka. Legioonassa hastatuksia oli yleisesti suunnilleen saman verran kuin principes- joukkoja, 1 200\. Hastatukset muodostuivat luultavasti alle 20-vuotiaista. == Lähteet == Luokka:Rooman sotahistoria
Jambi (täsmennyssivu)

Jambi voi tarkoittaa seuraavia asioita: * jambi, eräs runojalka * Jambi, provinssi Indonesiassa * Jambi, kaupunki Indonesiassa ja samannimisen provinssin pääkaupunki * Muaro Jambi, hallintoalue Jambin provinssissa * ”Jambi”, kreikkalaisen muusikko Déspoina Vandín single * ”Jambi”, yhdysvaltalaisen rockyhtye Toolin single.
Trokee

Trokee (, , adjektiivina trokeinen tai trokeeinen) on runojalka ja metron, joka tunnetaan sekä antiikin kreikkalaisesta metriikasta että muun muassa itämerensuomalaisesta runoudesta (kalevalamitta eli nelipolvinen trokee). Trokeejalka koostuu yhdestä pitkästä ja yhdestä lyhyestä tavusta. Trokeejalkaa käytetään sellaisenaan kalevalamitassa, jossa säe koostuu neljästä peräkkäisestä trokeejalasta. Trokeemetronia käytetään puolestaan kreikkalaisissa runomitoissa, erityisesti trokeisessa tetrametrissä. Trokeeta esiintyy myös muun muassa daktyylisen katalektisen heksametrin viimeisenä metronina yhdessä spondeen kanssa. == Kaava == Trokeessa runojalka ja metron ovat poikkeuksellisesti eri pituisia. Trokeejalka muodostuu yhdestä pitkästä (, longum) ja yhdestä lyhyestä (, brevis) tavusta, tai nykyrunoudessa yhdestä painollisesta ja yhdestä painottomasta tavusta (kalevalamitan termistöllä yhdestä nousevasta ja yhdestä laskevasta tavusta): : Trokeemetron on puolestaan dipodia, joka koostuu kahdesta trokeejalasta: : Vastaavalla tavalla dipodisia ovat myös jambi- ja anapestimetronit. == Trokeemittoja == Kreikkalaisen ja roomalaisen runouden trokeemittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): Trokeinen dipodia (tr2) eli trokeinen monometri :Säe koostuu kahdesta trokeejalasta eli yhdestä trokeemetronista. : Trokeinen tripodia (tr3) eli ithyfallikos (ith) :Säe koostuu kolmesta trokeejalasta. : Trokeinen kvaternaari (tr4) eli trokeinen dimetri (trd) :Säe koostuu neljästä trokeejalasta eli kahdesta trokeemetronista. : Trokeinen katalektinen kvaternaari (tr4c) eli trokeinen katalektinen dimetri (trdc) :Säe koostuu koostuu neljästä trokeejalasta eli kahdesta trokeemetronista, joista viimeinen on katalektinen. : Trokeinen septenaari (tr7) :Säe koostuu seitsemästä trokeejalasta ja ylimääräisestä tavusta. : Trokeinen oktonaari (tr8) :Säe koostuu kahdeksasta trokeejalasta. : Trokeinen katalektinen tetrametri (trqc) :Säe koostuu neljästä trokeemetronista, joista viimeinen on katalektinen. : == Lähteet == == Aiheesta muualla == * Trokeemankeli Luokka:Kreikkalainen metriikka Luokka:Runojalat
Daktyyli

Daktyyli (, ”sormi”; ) on runojalka ja metron, joka on peräisin antiikin kreikkalaisesta metriikasta. Se koostuu yhdestä pitkästä ja kahdesta lyhyestä tavusta. == Kaava == Daktyyli koostuu yhdestä pitkästä (, longum) ja kahdesta lyhyestä (, brevis) tavusta, tai nykyrunoudessa yhdestä painollisesta ja kahdesta painottomasta tavusta: : Anapesti tunnetaan nimellä antidaktyyli, koska sen muoto on käänteinen daktyyliin nähden. == Daktyylimittoja == Kreikkalaisen runouden daktyylimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): Daktyylinen tetrametri (da4) :Säe koostuu neljästä daktyylisestä metronista. Tunnetaan myös nimellä alcmanicus eli Alkmanin säe. : Daktyylinen pentametri (da5) :Säe koostuu viidestä daktyylisestä metronista. : Daktyylinen katalektinen heksametri (da6) :Säe koostuu kuudesta daktyylisestä metronista. Tunnetaan myös nimellä eeppinen mitta. : == Lähteet == Luokka:Kreikkalainen metriikka Luokka:Runojalat
Anapesti

Anapesti (, ”hakkaava”, ”takova”; ) on runojalka ja metron, joka on peräisin antiikin kreikkalaisesta metriikasta. Anapestiä käytettiin nopean rytminsä vuoksi erityisesti tragedioiden ja komedioiden marssi-, taistelu- ja kulkuekohtausten lauluissa, mutta myös komedioiden pilkkalauluissa. Runomitoista anapestiä käytetään ennen kaikkea anapestisessä dimetrissä. == Kaava == Anapestissä runojalka ja metron ovat poikkeuksellisesti eri pituisia. Anapestijalka muodostuu kahdesta lyhyestä (, brevis) ja yhdestä pitkästä (, longum) tavusta: : Anapestimetron on puolestaan dipodia, joka koostuu kahdesta anapestijalasta: : Vastaavalla tavalla dipodisia ovat myös jambi- ja trokeemetronit. Monissa runomitoissa anapestin kaksi lyhyttä tavua voidaan korvata yhdellä pitkällä, jolloin siitä tulee spondee . Anapesti tunnetaan myös nimellä antidaktyyli, koska sen muoto on käänteinen daktyyliin nähden. == Anapestimittoja == Kreikkalaisen ja roomalaisen runouden anapestimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): Anapestinen dipodia (an2) :Säe koostuu kahdesta anapestijalasta eli yhdestä anapestimetronista. : Anapestinen tripodia (an3) :Säe koostuu kolmesta anapestijalasta. Eräs prosodiakoksen muoto. : Anapestinen dimetri (and) eli anapestinen kvaternaari (an4) :Säe koostuu kahdesta anapestimetronista. : Anapestinen katalektinen dimetri (andc) eli paroimiakos :Säe koostuu kahdesta anapestimetronista, joista jälkimmäinen on katalektinen. : Anapestinen katalektinen trimetri (antc) :Säe koostuu yhteensä kolmesta anapestimetronista, joista yksi jää katalektiseksi. : Anapestinen septenaari (an7) :Säe koostuu seitsemästä anapestijalasta ja ylimääräisestä tavusta. : Anapestinen oktonaari (an8) eli anapestinen tetrametri :Säe koostuu kahdeksasta anapestijalasta eli neljästä anapestimetronista. : == Lähteet == Luokka:Kreikkalainen metriikka Luokka:Runojalat
Pentametri

Pentametri (, ”viisimitta”) on runomittojen tyyppi, jossa runojalka toistuu säkeessä viisi kertaa. Pentametri on peräisin antiikin kreikkalaisesta metriikasta, joka perustui pitkien ja lyhyiden tavujen vuorotteluun runomitan mukaisesti. == Pentametrimittoja == Pentametrimittoja ovat muun muassa ( = lyhyt tavu, = pitkä tavu, x = painoton tavu, / = painollinen tavu): Daktyylinen pentametri :Säkeen pituus muodostuu poikkeuksellisella tavalla: 2 x 2,5 metronia = 5 metronia. Erityisesti elegisen distikonin toisena säkeenä. : Jambinen pentametri :Säe koostuu viidestä jambijalasta. Yleinen englanninkielisessä runoudessa, muun muassa William Shakespearella. :x / | x / | x / | x / | x / == Lähteet == Luokka:Kreikkalainen metriikka Luokka:Runomitat
Principes

Principes (mon.; yksikössä princeps) olivat Rooman tasavallanaikaisen armeijan toinen rivistö. Heidän tehtävänään oli tukea hastati-rivistöä sen väsyttyä tai vetäydyttyä taaksepäin. Princepsien varustus oli suureksi osaksi samanlaista kuin hastatuksien; kypärä, scutum-kilpi, gladius-miekka sekä pilum- heittokeihäs. Princepsejä oli legioonassa noin 1 200 ja he olivat hastatuksia vanhempia, noin 30-vuotiaita. == Lähteet == Luokka:Rooman sotahistoria
Tertsiini

Tertsiini on italialaisperäinen runomuoto, jonka säkeistöt rakentuvat kolmesta tavallisesti 11-tavuisesta jambisäkeestä.Tertsiini, Tieteen termipankki. Viitattu 5.9.2020 (cc-by-sa) Toinen säe riimittyy seuraavan säkeistön ensimmäisen ja kolmannen säkeen kanssa. Runoelman päättää yksinäinen säe, joka riimittyy viimeisen säkeistön keskimmäisen säkeen kanssa. Loppusointukaava on siten muotoa aba bcb cdc xyx y. Runomuodon lähtökohtana saattaa olla sisilialainen sonetti tai serventese-runous. Tätä poikkeuksellisen vaativaa mittaa käytti ensimmäisenä Dante Alighieri eepoksessaan Divina Commedia (1321, Jumalainen näytelmä), jonka rakenteissa toistuva kolmijakoisuus symboloi pyhää kolminaisuutta. Sittemmin tertsiiniä ovat soveltaneet muun muassa Giovanni Boccaccio (Amorosa visione, 1342–1343), Francesco Petrarca (I trionfi, 1352–1374), Thomas Wyatt, John Milton, Percy Bysshe Shelley ("Ode to the West Wind", 1819), lordi Byron ("The Prophecy of Dante") ja W. H. Auden ("The Sea and the Mirror", 1944). == Lähteet == Luokka:Runomitat
Afonso I

Afonso I (1456 – 1542 tai 1543), alkuperäiseltä nimeltään Nzinga Mbemba, oli Kongon kuningaskunta -nimisen, Kongon alueella vuosina 1300–1800 olleen yhteiskunnan hallitsija. Kongon kuningas Afonso I kääntyi kristinuskoon ja avasi maan kaupalle ja muulle eurooppalaiselle vaikutukselle, ja samalla suurin osa kongolaisista kastettiin kristinuskoon, joka sai paljon vaikutteita myös paikallisista uskonnoista.Afonso I Encyclopedia Britannica == Lähteet == Luokka:Hallitsijat Luokka:1450-luvulla syntyneet Luokka:1540-luvulla kuolleet
Felix IV

Pyhä Felix IV (n. 490–22. syyskuuta 530)The Book of Saints: 211 oli paavina 12. heinäkuuta 526 – 20. syyskuuta 530 (tai 22. syyskuuta).Hanska 2005: 317 Hän muotoili kirkon mielipiteen armosta ja vapaasta tahdosta, kun häntä oli pyydetty ottamaan kantaa Galliassa levinneeseen semipelagiolaisuuteen. Felix yritti nimetä Bonifatius II:n omaksi seuraajakseen. Senaatti reagoi kieltämällä keskustelun paavin seuraajasta edellisen paavin elinaikana. Vastustajat kannattivat Dioscorusta, mutta tämän valtakausi keski vain 22 päivää, ja yleensä seuraavaksi paaviksi lasketaan Bonifatius II. (Huomautus numeroinnista: Katso Pyhä Felix III.) ==Lähteet== * * ===Viitteet=== Luokka:Paavit Luokka:Syntymävuosi tuntematon Luokka:Vuonna 530 kuolleet Luokka:Pyhimykset
Tupolevin veljekset

Tupolevin veljekset (tunnetaan myös nimellä kikkelikortti) oli tiedotusvälineiden tunnetuksi tekemä nimitys työmarkkinajohtajien joukolle, joka lähetti tasa-arvoasiain neuvottelukunnassa erikoistutkijana toimineelle Marianne Laxénille vuonna 1990 kuuluisaksi nousseen ranskalaisen pornografisen postikortin. Kortissa luki ranskaksi ”Vive les hommes” eli ”Eläköön miehet”. Tupolevin veljekset, joihin kuuluivat valtakunnansovittelija ja entinen STTK:n puheenjohtaja Jorma Reini, Liiketyönantajain Keskusliiton toimitusjohtaja Jarmo Pellikka, johtaja Stig-Erik Leiponen, Teknisten Liiton puheenjohtaja Tenho Olin, Erorahaston toimitusjohtaja Jarmo Tammenmaa ja Metsäteollisuus ry:n toimitusjohtaja Mauri Moren, olivat saaneet idean kortin lähettämisestä pitkän aterian aikana Hotelli Kalastajatorpalla. Miehet lähettivät myös pääministeri Harri Holkerille alastonta naista esittävän postikortin, jossa oli teksti ”tahtoo keppiä ja porkkanaa”.Tenho Olin oli ostanut kortit Amsterdamin matkan aikana. Kortissa oli kuvattu peniksiä, joita kohti alaston nainen putoaa rintaliivit laskuvarjona. Kortissa oli teksti Palkkaerot poistettava, keskitytään olennaiseen. Miehet allekirjoittivat kortin ”Tupolevin veljesten säätiö”, mutta laittoivat alle myös omat nimensä. Laxén toi asian julkisuuteen, ja kortin lähettäjien erottamista vaadittiin kansalaisadressilla, jonka allekirjoitti 3 800 naista ja 500 miestä. Tapauksesta nousi kohu lehdistössä, ja postikortti jäi Suomen historiaan. Lehtien yleisönosastoilla korttia paheksuttiin laajasti, mutta jotkut asettuivat kortin lähettäjienkin puolelle. Reini pyysi TV Uutisissa korttia anteeksi, mutta muut kortin allekirjoittajat eivät tulleet julkisuuteen. Kortista noussut kohu vauhditti osaltaan keskustelua sukupuolten välisestä tasa-arvosta ja naisten asemasta työmarkkinoilla. Vuonna 2013 entinen valtioneuvostossa työskentellyt kansliaministeri Ilkka Kanerva kertoi, että hän oli toiminuttanut kirjeen Tupolevin veljesten toiveesta Laxénin lokerikkoon valtioneuvoston kansliaan, jossa Laxénilla oli työhuone. == Lähteet == == Aiheesta muualla == * Ylen Elävä arkisto: Kikkelikortti kirvoitti keskustelua tasa-arvon tilasta Suomessa. *MTV3 Retro: Kikkelikortista nousee kohu, 1990. *7. hetki: Kikkelikortti.”Terveisiä tupolevin veljeksiltä.” Luokka:Suomen politiikka 1990-luvulla Luokka:1990 Luokka:Suomen poliittiset skandaalit Luokka:Salanimet
Bonifatius II

Bonifatius II (k. 17. lokakuuta 532) oli paavina 22. syyskuuta 530 – 17. lokakuuta 532.Hanska 2005: 317 Hän oli syntyperältään ostrogootti ja ensimmäinen germaanisen heimon edustaja paavina. Semipelagiolaisuuden aiheuttama hajaannus ratkaistiin Bonifatiuksen paaviuskaudella. ==Lähteet== * ===Viitteet=== Luokka:Paavit Luokka:Syntymävuosi tuntematon Luokka:Vuonna 532 kuolleet
Johannes II

Johannes II (470 – 8. toukokuuta 535), syntymänimeltään Mercurius, oli paavina 2. tammikuuta 533 – 8. toukokuuta 535.Hanska 2005, s. 317. Hän oli ensimmäinen, joka paaviksi vihkimisensä yhteydessä otti uuden nimen, sillä hänen syntymänimensä kunnioitti pakanallista jumalaa, Mercuriusta. Johannes II:n aikaan simonia eli kirkollisten virkojen hankkiminen rahaa vastaan oli yleistä papiston piirissä. Senaatti antoi asetuksen, jossa kiellettiin paaviksi pyrkiminen rahan avulla. Määräyksen vahvisti Atalarik, ostrogoottien kuningas. == Lähteet == * === Viitteet === == Aiheesta muualla == Luokka:Paavit Luokka:Vuonna 470 syntyneet Luokka:Vuonna 535 kuolleet
Tomusta ja tuhkasta

Tomusta ja tuhkasta on Kotiteollisuuden neljäs albumi. Se nousi albumilistan sijalle 39, mikä oli Kotiteollisuuden ensimmäinen listasijoitus albumilistalla. Levyn ensimmäinen singlejulkaisu, avausraita ”Jos sanon” valittiin Rumban lukijaäänestyksessä vuoden biisiksi. Levyn yhdestoista kappale ”Selkä taittuu” on ns. piiloraita, josta ei ole mainintaa levyn kansilehdessä. == Kappaleet == Kaikki sanoitukset Jouni Hynynen. Sovitukset Kotiteollisuus, ellei toisin mainita. # Jos sanon – 04:13 (sov. Kotiteollisuus + Karmila) (video) # Virret soi – 02:50 # Kädessäni – 05:06 (sov. Kotiteollisuus + Karmila) (video) # Graniitti – 04:30 # Itkussa – 03:34 # Enkeli – 05:55 (sov. Kotiteollisuus + Karmila) # Kirjoittamaton – 03:50 (sov. Kotiteollisuus + Karmila) # Vihattu – 03:02 (sov. Kotiteollisuus + Karmila) # Rautaportti – 04:21 # Ruumiinlaulaja – 08:03 (sov. Kotiteollisuus + Karmila) (video, epävirallinen, vain Kotiteollisuus DVD:llä) # Selkä taittuu – 11:32 (sov. Kotiteollisuus + Karmila) (piilotettu kappale) == Kokoonpano == * Jouni Hynynen – laulu, kitarat, kosketinsoittimet * Janne Hongisto – basso * Jari Sinkkonen – rummut === Vierailevat muusikot === * Miitri Aaltonen – taustalaulut * Janne Hynynen – taustalaulut * Mikko Karmila – kitara, kosketinsoittimet, ohjelmointi, tuottaja, äänittäjä, miksaaja == Singlet == === Jos sanon === # "Jos sanon" – 04:04 # "Enkeli" – 05:42 # "Jää makaamaan" – 03:02 Ilmestyi vuonna 2000. === Kädessäni === # "Kädessäni (edit)" – 04:35 # "Väsyneen kuva" – 03:54 Ilmestyi 24. marraskuuta 2000. Sisältää myös musiikkivideon kappaleesta "Jos sanon". == Arvostelut == * Soundi: Soundi == Lähteet == Luokka:Kotiteollisuuden albumit Luokka:Vuoden 2000 albumit Luokka:Mikko Karmilan tuottamat albumit
Lain nimessä

Lain nimessä () on yhdysvaltalainen televisiosarja, jossa seurataan poliiseja työssään. Sarja on yksi Yhdysvaltojen pisimpään esitetyistä televisio- ohjelmista, sillä sen ensimmäinen jakso esitettiin Yhdysvalloissa 11. maaliskuuta 1989. Sarjaa on tuotettu yli 1 100 jaksoa. Sen katsotaan edustavan ensimmäisiä tositelevisiotyylin ohjelmia. Sarjan alkuperäinen idea on peräisin John Langleyltä ja Malcolm Barbourilta. Sarjaa esitettiin alun perin Foxilla. Vuonna 2013 se siirtyi Spike TV -maksukanavalle. Sarja lopetettiin vuonna 2020 George Floydin kuoleman jälkeen Yhdysvalloissa alkaneiden levottomuuksien alettua.‘Cops’ Canceled By Paramount Network; ‘Live PD’ Return Evaluated By A&E;, Deadline, viitattu 28.11.2021 Sarjaa kritisoitiin muun muassa propagandistisesta sävystä ja siitä, että se esittää poliisit yksipuolisesti "hyviksinä".The Protests Come for ‘Paw Patrol’, New York Times, viitattu 13.6.2020 'Cops' TV show canceled as police propaganda loses shine after George Floyd, NBC News THINK, viitattu 28.11.2021 Syksyllä 2021 ohjelma teki paluun Fox Nation -suoratoistopalvelussa.‘Cops’ To Return For Season 33 on Fox Nation, Decider, viitattu 28.11.2021 Ohjelmassa on seurattu poliisien työtä yli 140 kaupungissa ympäri Yhdysvaltoja, ja sitä on tehty myös Hongkongissa, Lontoossa ja entisen Neuvostoliiton alueella. Kukin jakso kestää noin 22 minuuttia. Sittemmin Yhdysvalloissa ja monissa muissa maissa on ryhdytty tuottamaan vastaavaa formaattia noudattavia ohjelmia. Ohjelman tunnusmusiikkina toimii jamaikalaisen reggaeyhtye Inner Circlen kappale "Bad Boys". Suomessa vastaavia ohjelmia ovat ainakin Poliisit ja Lainvalvojat. ==Viitteet== ==Aiheesta muualla== * Viralliset kotisivut Luokka:1980-luvun televisiosarjat Luokka:1990-luvun yhdysvaltalaiset rikossarjat Luokka:2000-vuosikymmenen yhdysvaltalaiset rikossarjat Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset rikossarjat Luokka:2010-luvun yhdysvaltalaiset tositelevisiosarjat Luokka:2020-luvun yhdysvaltalaiset rikossarjat Luokka:2020-luvun yhdysvaltalaiset tositelevisiosarjat Luokka:Foxin televisio-ohjelmat Luokka:Paramount Networkin televisio-ohjelmat
Etiopian sisällissota

Etiopian sisällissota kesti 30 vuotta, 1974–1991. Eritrean alueella oli ollut levottomuuksia pitkään, mutta vuodesta 1974 alkaen väkivaltaisuuksia syttyi monilla alueilla, Eritrean lisäksi erityisesti Tigréssä. Vuonna 1974 kommunistinen sotilasjuntta Derg syrjäytti keisari Haile Selassien. Vuonna 1977 Dergin johtoon nousi Mengistu Haile Mariam. Hänen joukkonsa surmasivat tuhansia hallituksen vastustajia. Tigrén alueen vapautusarmeija alkoi tavoitella itsehallintoa. Samana vuonna Somalia hyökkäsi Etiopiaan ja valtasi Ogadenin alueen. Neuvostoliiton ja Kuuban joukot tulivat Etiopian avuksi ja Somalian valtaus torjuttiin. Vuosina 1984–1985 Eritrean ja Tigren alueilla oli nälänhätä, ja tuhansia ihmisiä eviakuoitiin. Vuonna 1991 Etiopian kansan vapautusarmeijan joukot valtasivat pääkaupunki Addis Abeban ja Mengistu lähti maanpakoon. Sisällissota päättyi, ja Eritrea alkoi valmistella kansanäänestystä itsenäistymisestä.Ethiopia profile BBC ==Katso myös== * Eritrean historia == Lähteet == Luokka:Afrikan valtioiden sisällissodat Luokka:Etiopian sodat Luokka:Seulonnan keskeiset artikkelit
Bad Boys

Bad Boys () voi tarkoittaa seuraavia: * Bad Boys, vuonna 1983 ensi-iltansa saanut elokuva * Pahat pojat (Bad Boys), Michael Bayn ohjaama yhdysvaltalainen elokuva vuodelta 1995 * Pahat pojat, Aleksi Mäkelän ohjaama suomalainen elokuva vuodelta 2003 * ”Bad Boys”, Inner Circlen kappale * ”Bad Boys”, Wham!:n kappale. == Katso myös == * Bad Boy
Cops

Cops voi tarkoittaa ainakin seuraavia: *Poliisit (Cops), vuonna 1922 valmistunut Buster Keatonin lyhyt mykkäelokuva *Lain nimessä (Cops), vuodesta 1989 tehty yhdysvaltalainen televisiosarja
Kuolleen kukan nimi

Kuolleen kukan nimi on Kotiteollisuuden viides albumi. Se debytoi albumilistan sijalla 5. ja ylitti kultarajan, 15 000 myytyä kappaletta, vuonna 2005. Albumi sisältää mm. kappaleen ”Rakastaa/ei rakasta”, josta tehty Pete Veijalaisen ohjaama video voitti kultaisen Muuvin musiikkivideokilpailussa vuonna 2002. Kappaleessa "Satu peikoista" on bändille harvinainen kitarasoolo, jonka soittaa levyllä tuottaja Mikko Karmila. == Kappaleet == Sävelet ja sovitukset Kotiteollisuus, sanoitukset Jouni Hynynen. # # # # # # # # # # # # == Kokoonpano == * Jouni Hynynen – laulu, kitara * Janne Hongisto – basso, taustalaulu * Jari Sinkkonen – rummut, taustalaulu === Vierailevat muusikot === * Mikko Karmila – kitara, kosketinsoittimet, ohjelmointi * Miitri Aaltonen – taustalaulu * Herra Tossavainen – taustalaulu === Tuotanto === * Mikko Karmila – tuottaja, äänittäjä, miksaaja, majoitus * Miitri Aaltonen – taustalaulujen äänitys * Mika Jussila – masteroija (Finnvox) * Aki Scharin – kannet ja valokuvat == Singlet == === Rakastaa/ei rakasta === # # Ilmestyi 1. helmikuuta 2002. === Vuonna yksi ja kaksi === # # Ilmestyi 17. toukokuuta 2002. Sisältää Kuolleen kukan nimi -albumin sanoitukset, jotka puuttuivat varsinaisen albumin kansilehdestä. == Arvostelut == * Desibeli.net: * Soundi: == Lähteet == Luokka:Kotiteollisuuden albumit Luokka:Vuoden 2002 albumit Luokka:Mikko Karmilan tuottamat albumit
NPO

Nautšno-proizvodstvennoje objedinenie on neuvostoliittolainen yritysmuoto, missä suunnittelua suorittavat tai pieniä koetuotantosarjoja tekevät tuotantoyhtymät nimitettiin tieteellis-tuotannollisiksi yhtymiksi. Neuvostoliiton jälkeen monista neuvostoliittolaisista NPO:sta on tullut suljettuja osakeyhtiöitä, ZAO:ja, joiden omistuspohja saattaa edelleen olla melko yhteiskunnallinen, mikäli yhtiöiden toimiala on puolustukselle oleellinen. Luokka:Neuvostoliiton talous
Volvo 8700

Volvo 8700 oli Volvon valmistama lähiliikenne- ja kaupunkibussi. Moottorivaihtoehtoina olivat 12-litrainen DH12E B12B- tai B12M-alustassa ja 7-litrainen D7E B7R-alustalla. Bussia valmistettiin sekä kaksiakselisena että teliversiona. Volvo 8700:sta on olemassa myös matalalattiainen versio, 8700LE (Low Entry), jonka alustana on Volvo B12B LE tai B7R LE. Matalalattiabussin sai myös nivelversiona, jonka alustana oli B12B LEA. 8700- ja 8500-mallit korvasi vuonna 2011 Volvo 8900LE. Viimeinen teli 8700LE poistettiin HSL- alueelta maaliskuussa 2023. Telibusseja on kuitenkin käytössä muissa Suomen kaupungeissa, muunmuassa Turun seudun föli-liikenteessä. Nykypäivänä suurin osa Volvo 8500- ja 8700- tyyppisistä busseista on jo kilpailutusten myötä poistettu käytöstä ja korvattu uudemmalla kalustolla. == Käyttäjiä == Tyyppi Liikennöitsijä Lukumäärä B7RLE Koiviston auto-Konserni Koiviston Auto Helsinki 2 Koiviston Auto Jyväskylä 9 Länsilinjat 16 Härmän Liikenne 12 TLO 8 Muurinen 4 Pohjolan Matka 3 Oubus 2 Pikakuljetus Rovaniemi 2 M. Niskanen Oulun Taksipalvelu 2 B12BLE Pohjolan Matka 3 TLO 3 Wasa Citybus 3 Turun Citybus 2 V-S Bussipalvelut 2 Nyholm 1 Härmän Liikenne 1 Länsilinjat 1 Muurinen 1 B12BLE 6x2 Nobina AB Nobina Finland 9 Länsilinjat 12 Paunu 12 Koiviston auto-Konserni Helsingin Bussiliikenne 11 Turun Citybus 11 Muurinen 8 Jalobus 6 Nyholm 6 Wasa Citybus 5 Pirkanmaan Tilausliikenne 5 Härmän Liikenne 2 Turun Kaupunki Turun Kaupunkiliikenne 2 Pohjolan Matka 2 M. Niskanen Oulun Taksipalvelu 4 Vainion Liikenne 1 B7R VR-Yhtymä Pohjolan Liikenne 16 TLO 8 Vainion Liikenne 4 Koiviston auto-Konserni Jyväskylän Liikenne 1 Kuopion Liikenne 1 Länsilinjat 2 M. Niskanen￼ Rautalammin Auto 1 Härmän Liikenne 1 B12M Koiviston auto-Konserni Satakunnan Liikenne 1 B12B M. Niskanen M. Niskanen 3 Rautalammin Auto 1 Koiviston auto-Konserni Porvoon Liikenne 1 VR-Yhtymä Pohjolan Liikenne 1 Kauhavan Liikenne 1 Länsilinjat 1 Elimäen Liikenne 1 B12B 6x2 Länsilinjat 2 M. Niskanen Rautalammin Auto 1 Vainion Liikenne 1 Taulukkoon on kirjattu noin 233 käytössä ollutta Volvo 8700 -linja-autoa. Suurin osa näistä on poistettu liikenteestä. ==Teknisiä tietoja== *Pituus: 10,6–18,75 m *Leveys: 2,55 m *Korkeus: 3,1 m *Moottori: 6-sylinterinen dieselmoottori, iskutilavuus 7 tai 12 litraa *Teho: DH12E340 250 kW (340 hv) 1 700 Nm, DH12E380 279 kW (380 hv) 1 850 Nm, D7E290 213 kW (290 hv) 1 200 Nm *Päästötaso: Nykyisin Euro 5, saatavana myös EEV-päästövaatimukset täyttävä moottorimalli ==Aiheesta muualla== *Volvo 8700 Volvon sivuilla *Volvo 8700LE Bussipysäkissä 8700
Silverius

Silverius (n. 480–2. joulukuuta 537)The Book of Saints: 510-511 oli paavi 8. kesäkuuta 536 – 537.Hanska 2005: 317 Hän oli paavi Hormisdaksen laillinen poika, sillä hän syntyi ennen isänsä vihkiytymistä pappisuralle. Silverius vastusti monofysitismin kannattajan Konstantinopolin patriarkka Anthimuksen armahtamista ja sai siksi päälleen keisarinna Theodoran vihan. Theodora pyrki määrätietoisesti nostamaan Vigiliuksen paaviksi Silveriuksen tilalle. Silveriusta syytettiin maanpetokseen rinnastettavasta veljeilystä goottien kanssa, ja hänet alennettiin tavalliseksi rivimunkiksi. ==Lähteet== * * ===Viitteet=== Luokka:Paavit Luokka:Pyhimykset Luokka:Syntymävuosi tuntematon Luokka:Vuonna 537 kuolleet
Pharmaca Fennica

__NOTOC__ Pharmaca Fennica on lääkkeen määräämiseen ja toimittamiseen oikeutetuille terveydenhuollon ammattilaisille tarkoitettu lääketietokanta, jota julkaisee Lääketietokeskus Oy. Pharmaca Fennica -lääketietokantaa julkaistaan nykyisin useassa eri muodossa: mobiilisovelluksena, verkkopalveluna, painettuna kirjana ja potilastietojärjestelmiin integroitavana tietokantana. Lääketietokanta sisältää ajantasaiset tiedot useimmista Suomessa myytävistä lääkevalmisteista ja niiden sisältämistä lääkeaineista käyttöaiheineen, annostuksineen ja haittavaikutuksineen. Pharmaca Fennica -lääketietoa hyödynnetään usein osana terveydenhuollon tietojärjestelmiä. Pharmaca Fennica -mobiilisovellus ja -verkkopalvelu ovat avoimesti kaikkien saatavilla. Pharmaca Fennica -lääketiedolla on pitkä historia: ensimmäinen kirja julkaistiin 1975 ja ensimmäinen sähköinen tietokanta 1991. Heinäkuusta 2022 Pharmaca Fennica on saatavilla vain digitaalisessa muodossa. == Pharmaca Fennica -mobiilisovellus == Maksuton Pharmaca Fennica -mobiilisovellus tarjoaa ajantasaista lääketietoa Android\- ja iOS-laitteille. Lääketietoa voi hakea kauppanimellä, vaikuttavalla aineella, käyttöaiheella, yrityksen nimellä tai Vnr-numerolla, sekä lukemalla lääkepakkauksen viivakoodin. Mobiilisovelluksen sisältämät PF-selosteet perustuvat viranomaisen hyväksymiin, Suomessa myytävien lääkevalmisteiden valmisteyhteenvetoihin. Lääkkeiden lisäksi Pharmaca Fennica -mobiilisovellus sisältää tietoa hyvän hoidon tukena käytettävistä muista valmisteista, kuten perusvoiteista ja kliinisistä ravintovalmisteista. Sovelluksen tietokanta päivitetään kahden viikon välein. Sovellus lataa ensimmäisellä käyttökerralla lääketietokannan laitteen muistiin, minkä jälkeen mobiilisovellusta voi käyttää myös ilman verkkoyhteyttä. Mobiilisovellus oli ladattu yli 30 000 kertaa vuoden 2017 loppuun mennessä. == Pharmaca Fennica -verkkopalvelu == Pharmaca Fennica -verkkopalvelu on kaikille avoin verkkosivusto, jossa lääketietoa voi hakea kauppanimellä, vaikuttavalla aineella, käyttöaiheella, yrityksen nimellä tai Vnr-numerolla. Vertailunäkymässä voi myös vertailla kahden valmisteen tietoja. Myös verkkopalvelun sisältämät PF-selosteet perustuvat viranomaisen hyväksymiin, Suomessa myytävien lääkevalmisteiden valmisteyhteenvetoihin. Mobiilisovelluksen tavoin myös Pharmaca Fennica -verkkopalvelu sisältää lääkkeiden lisäksi tietoa hyvän hoidon tukena käytettävistä muista valmisteista, kuten perusvoiteista ja kliinisistä ravintovalmisteista. Lääketiedot päivitetään joka kuukauden 1. ja 15. päivä. == Pharmaca Fennica -kirja == Ensimmäinen Pharmaca Fennica julkaistiin vuonna 1975, jolloin se oli moniosainen kirjasarja. Vuonna 2017 Pharmaca Fennica -painos tiivistyi yhteen kirjaan. Lääkeainekohtainen käsikirja jäsentää ja tiivistää pitkien valmisteyhteenvetojen tiedot nopeasti vertailtaviksi ja hyödynnettäviksi käytännön työhön. Viimeiseksi painetuksi laitokseksi jäi vuoden 2021 kirja. == Katso myös == * Farmakopea == Lähteet == *Pharmaca Fennica 2018 Lääketietokeskus === Viitteet === == Aiheesta muualla == * Pharmaca Fennica -tietokanta Luokka:Lääkeaineoppi Luokka:Suomalaiset tietosanakirjat
Vigilius

Vigilius (n. 497–7. kesäkuuta 555) oli paavina 29. maaliskuuta 537 – 7. kesäkuuta 555.Hanska 2005: 317 Hän oli korkea-arvoisesta roomalaisperheestä: isä oli konsuli, veli senaattori. Hän nousi paaviksi Bysantin keisarinna Theodoran tuella, kun tämä halusi eroon edellisestä paavista Silveriuksesta. Vigiliuksen hallituskaudella gootit riehuivat Italiassa ja Vigilius aneli apua Bysantista, keisari Justinianus I:ltä. Harhaoppisuuden vastustaminen merkitsi tasapainoilua Origeneen oppien, nestorialaisuuden ja monofysitismin välillä. ==Lähteet== * ===Viitteet=== Luokka:Paavit Luokka:Syntymävuosi tuntematon Luokka:Vuonna 555 kuolleet
Ufosieppaus

Ufosieppaus eli abduktio on kokemus avaruusolentojen sieppaamaksi joutumisesta. Tyypillisessä tapauksessa ihminen nostetaan avaruusalukselle vastoin tahtoaan, ja hänelle tehdään lääketieteellisiä kokeita. Ihminen voi toimia kuitenkin myös viestinvälittäjänä avaruusolentojen ja ihmisten välillä. Sieppauksen kohteeksi joutuneet ihmiset eivät yleensä muista tapahtumia kunnolla ja tieto kaappauksesta voidaan saada unien tai hypnoosin kautta. Monet "sieppaukset" on havaittu lavastetuiksi tai keksityiksi. Osan kokemuksista arvellaan juontuvan hallusinaatioista, jotka saattavat liittyä valveuniin tai unihalvauksiin. Sieppaustarinat yleistyivät paljon julkisuutta saaneen Betty ja Barney Hillin abduktiotapauksen (1961) myötä 1960-luvulla. == Merkittävät sieppausväitteet== * 1956: Elizabeth Klarer (Etelä-Afrikka) * 1957: Antonio Villas Boas (Brasilia) * 1961: Betty ja Barney Hillin abduktio (USA) * 1967: Schirmer-sieppaus (USA) * 1973: Pascagoula-sieppaus (USA) * 1975: Travis Waltonin ufosieppaus (USA) * 1976: Allagash-sieppaukset (USA) * 1978: Frederick Valentichin katoamistapaus (Australia) * 1979: Robert Taylorin tapaus (Skotlanti) * 1970–1980-luvuilla: Whitley Strieber (USA) * 1997: Kirsan Ilyumzhinov (Venäjä) ==Ufosieppaukset kulttuurissa== Ufosieppaus esiintyy juoniaiheena Tintti-sarjakuva-albumissa Lento 714. ==Lähteet== == Aiheesta muualla == * http://www.ufoabduction.com/ === Kirjallisuutta === * * Luokka:Ufot
Pelagius I

Pelagius I (n. 500–4. maaliskuuta 561) oli paavina 16. huhtikuuta 556 – 4. maaliskuuta 561.Hanska 2005: 317 Hän oli korkea-arvoisesta roomalaisperheestä. Kun edellinen paavi Vigilius lähti Konstantinopoliin keisari Justinianuksen asioille, Pelagius toimi hänen edustajanaan Roomassa. Gootit piirittivät Roomaa ja nälänhätä uhkasi asukkaita. Pelagius käytti perheensä omaisuuden vähävaraisten hädän lievittämiseen. Myöhemmin Pelagius lähti Konstantinopoliin neuvottelemaan rauhasta Bysantin ja goottien välillä. Pelagiuksen valintaan vaikutti keisarin myönteinen asenne. Ennen paaviuttaan Pelagius oli ollut eri mieltä harhaoppisten kohtelusta, mutta omaksui keisarin mielipiteet. Tämä vahingoitti paavin mainetta ylimpänä auktoriteettina läntisen Euroopan silmissä vuosikymmeniksi. ==Lähteet== * ===Viitteet=== Luokka:Paavit Luokka:Syntymävuosi tuntematon Luokka:Vuonna 561 kuolleet
243 Ida

243 Ida on halkaisijaltaan 59,8 × 25,4 × 18,6 kilometrin kokoinen asteroidi, joka kiertää Marsin ja Jupiterin välissä. Sen löysi Johann Palisa vuonna 1884. Jupiteriin matkaava Galileo-luotain otti asteroidista kuvia 28. elokuuta 1993. Idan keskietäisyys Auringosta on 2,86 AU ja se kiertää Aurinkoa melko ympyrämäisellä radalla ja suunnilleen planeettojen ratatasossa, mikä ei ole niinkään selvää kun on kyse asteroidista. Kohteen kiertoaika on 4,84 vuotta, ja se kuuluu Koronis- ryhmään.http://www.koronisfamily.com/http://www.rni.helsinki.fi/~mjk/Koronis.pdf Idalla on oma Dactyl-niminen kuu, jonka halkaisija on 1,4 km. Se kiertää Idaa 108 km:n päässä 1,54 päivän kiertoajalla. Dactyl löydettiin vuonna 1994 Galileo-luotaimen kuvista.S-Type Asteroids, Ordinary Chondrites, and Space Weathering: The Evidence from Galileo's Fly-bys of Gaspra and Ida == Kuvia == Kuva:Dactyl-HiRes.jpg|Idan kuu Dactyl lähikuvassa. Kuva:Fingal on 243 Ida.jpg|Idan pintaa Galileo-luotaimen kuvaamana Kuva:Ida orbit.svg|Idan rata Kuva:Ida-approach.gif|Animaatio, Galileo-luotaimen ottamista kuvista sen ohittaessa Idan vuonna 1993. Kuvista näkyy pikkuplaneetan pyöriminen luotaimen lähestymisen aikana. ==Lähteet== == Aiheesta muualla == *243 Ida and Dactyl from The ~~Nine~~ 8 Planets *Asteroid Ida and Dactyl from Views of the Solar System *IAUC 5948 announcing Dactyl's discovery *IAUC 6082 announcing Dactyl's naming *Ida and Dactyl in false coloring, to reveal surface differences *JPL Small-Body Database Browser: 243 Ida *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit Luokka:Koronis-ryhmän asteroidit Luokka:Luotaimilla tutkitut pikkuplaneetat
Mussendenin temppeli

Mussendenin temppeli () on pieni ympyränmuotoinen rakennus, joka sijaitsee Atlantin valtameren rantajyrkänteellä lähellä Castlerockia Pohjois-Irlannissa. Temppeli rakennettiin vuonna 1785, ja se muodostaa osan Frederick Augustus Herveyn kartanosta. Hervey oli Derryn kreivikunnan piispa ja Bristolin neljäs jaarli. Temppeli rakennettiin kirjastoksi, ja sen julkisivun esikuva on antiikin Rooman Vestan temppeli. Temppeli on pyhitetty Herveyn serkulle Frideswide Mussendenille. == Aiheesta muualla == * Mussenden Temple and Downhill Demesne Discover Northern Ireland. * The scandal behind Mussenden Temple at Downhill National Trust. Luokka:Pohjois-Irlannin rakennukset ja rakennelmat
Volvo 9700

Volvo 9700 on Volvon ja Carruksen valmistama pikavuoro- ja turistibussi, josta on saatavilla matala (S), korotettu (H) ja korkea (HD) versio. Volvo 9700:sta kehitettiin facelift-malli Volvo 9700NG, joka esiteltiin vuonna 2007. Suurimmat erot vanhaan malliin ovat peräosa ja keula, jotka uudistettiin. Volvo 9700NG puolestaan sai faceliftin vuonna 2013 ja nimeksi vaihtui Volvo 9700UG. Suurimmat erot vanhaan malliin jälleen uudistettu keula ja perä. Carrus valmisti samanlaisella korilla, mutta Scanian tai Mercedes-Benzin alustoilla varustettuja malleja Carrus Star 503 ja Carrus Star 603. 503 vastaa Volvo 9700H:ta ja 603 Volvo 9700HD:tä. ==Teknisiä tietoja== *Pituus: 10,3–15 m *Leveys: 2,55 m *Korkeus: 3,42, 3,61 tai 3,73 m *Tavaratila: n. 17 m³ *Moottori: Keskellä (B12M) tai takana (B12B, B9R tai B13R), 6-sylinterinen 12-litrainen DH12-dieselmoottori *Teho: DH12E340 250 kW (340 hv), DH12E380 279 kW (380 hv), DH12E420 309 kW (420 hv), DH12E460 339 kW (460 hv) *Päästöluokitus: Euro 4 -sertifioitu, saatavana myös Euro 5 -päästövaatimukset täyttävä versio ==Aiheesta muualla== *Volvo 9700 Volvon sivuilla *Volvo 9700 Carrus Deltan sivuilla 9700 Luokka:Carrus-linja-autot
Rakkaus viiltää

Rakkaus viiltää on Kerkko Koskisen ensimmäinen sooloalbumi, joka julkaistiin 5. huhtikuuta 2002. Albumi sisältää kaksitoista Kerkko Koskisen säveltämää kappaletta, joihin sanoituksia ovat tehneet Anni Sinnemäki, Erpo Pakkala sekä Juhana Rossi. Levyn yhtyeessä soittavat Koskisen lisäksi Pekka Gröhn (Hammond- urut), Eeva Koivusalo (basso), Miikka Paatelainen (kitara), Heikki Tikka (rummut) sekä Antti Lehtinen (lyömäsoittimet). Rakkaus viiltää oli Suomen virallisella albumilistalla 12 viikkoa, korkeimmillaan sijalla 5. == Kappaleet == # # # # # # # # # # # # == Arvostelut == * Desibeli.net: http://www.desibeli.net/arvostelu/175 * Soundi: http://www.soundi.fi/levyarviot/kerkko-koskinen-rakkaus-viiltaa == Aiheesta muualla == * Rakkaus viiltää discogs.com -sivustolla == Lähteet == Luokka:Vuoden 2002 esikoisalbumit Luokka:Kerkko Koskisen albumit
C/o

c/o on postiliikenteessä käytettävä merkintä. Merkinnällä ilmoitetaan postille se osoite, johon postilähetys on toimitettava, jotta se tavoittaa oikean vastaanottajan silloin, kun vastaanottajalla ei ole omaa postiosoitetta paikassa, johon hän haluaa lähetyksen toimitettavan. Merkintä on peräisin englannin kielen ilmauksesta care of, ja sen merkitys on ’jonkun luona’ tai ’jonkun huostassa’. Merkinnän alkuperäinen käyttötarkoitus on ollut mahdollistaa postin kulku alivuokralaiselle silloin, kun tällä ei ole ollut omaa postiosoitetta. Esimerkiksi Marja Hämäläiselle tarkoitettu postilähetys varustetaan seuraavanlaisilla vastaanottajatiedoilla silloin, kun se lähetetään Annikki Aallon osoitteeseen: `Marja Hämäläinen` `c/o Annikki Aalto` `Pökkelökuja 17 D 5` `00100 HELSINKI` Unicode-merkistössä c/o-merkinnällä on oma symboli ℅ (U+2105). Latexissa se voidaan tuottaa nicefrac-paketin avulla koodilla icefrac{c}{o}. Luokka:Postiliikenne Luokka:Seulonnan keskeiset artikkelit